smcproject/ml-wiki-sentences huggingface dataset:
ബംഗ്ലാദേശിനെതിരെ 2014ൽ നടക്കുന്ന പരമ്പരയിൽ സാഹ ടീമിലുണ്ട്.
ഐ.പി. എൽ
2008ലെ ഐ.പി.എല്ലിൽ സാഹയെ കൊൽക്കത്ത സ്വന്തമാക്കി.
എന്നാൽ പിന്നീട് കിങ്സ് ഇലവൻ പഞ്ചാബ് സാഹയെ സ്വന്തമാക്കി.
2014 സീസൺ ഫൈനലിൽ കൊൽക്കത്തക്കെതിരെ 115 റൺസ് നേടി.
അവലംബം ↑ http://cricket.webdunia.com/PlayerProfile.aspx?pid=3260 lid=4 tid=32%5Bപ്രവർത്തിക്കാത്ത+കണ്ണി%5D ↑ http://www.mathrubhumi.com/worldcup/news/article/457563/index.html%5Bപ്രവർത്തിക്കാത്ത+കണ്ണി%5D ↑ പുറം കണ്ണികൾ Wriddhiman Saha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wriddaman Saha at Cricket Archive
വൃന്ദാവനം ഇംഗ്ലീഷ് വിലാസം https://ml.wikipedia.org/wiki/Vrindavan
27°35′N 77°42′E ﻿ / ﻿ 27.58°N 77.7°E ﻿ / 27.58; 77.7
ഉത്തർപ്രദേശ് സംസ്ഥാനത്തിലെ മഥുര ജില്ലയിലെ പ്രധാനപ്പെട്ട ഒരു പ്രദേശമാണ് വൃന്ദാവനം ( ഹിന്ദി : व्रेंदावन ,സംസ്കൃതം : व्रेन्दवान ,ഇംഗ്ലീഷ് : vrindavan ).
ശ്രീകൃഷ്ണന്റെ ബാല്യകാലം ചിലവഴിച്ച സ്ഥലമാണ്‌ വൃന്ദാവനം എന്നാണ് ഐതിഹ്യം.
ശ്രീകൃഷ്ണന്റെ ജന്മസ്ഥലമായ മധുരയിൽ നിന്നും 16 കി.
മി അകലെയാണ് വൃന്ദാവനം സ്ഥിചെയ്യുന്നത്.
നൂറുകണക്കിന് ക്ഷേത്രങ്ങൾ വൃന്ദാവനതിലുണ്ട്.
മിക്ക ക്ഷേത്രങ്ങളും രാധാകൃഷ്ണ ക്ഷേത്രങ്ങളാണ്.
ഭാരതത്തിലെ പൗരാണിക നഗരമായ വൃന്ദാവനം , വൃന്ദ - വന എന്നി പദത്തിൽ നിന്നാണ് വൃന്ദാവനം എന്ന വാക്കുണ്ടായത് .
വൃന്ദ എന്ന പദത്തിനർത്ഥം തുളസി (Ocimum sanctum) എന്നാകുന്നു.
വനം (സംസ്കൃതം : वन) എന്നാൽ കാട് അല്ലെങ്കിൽ ചാൽ എന്നാകുന്നു.
നിധിവനിലും സേവാകുന്ജിലും ഇത്തരം തുളസി കാടുകൾ ഇപോഴും കാണുവാൻ സാധിക്കും.
വൃന്ദാവനത്തിന്റെ ചരിത്രം ഹിന്ദുവിശ്വാസവുമായി ബന്ധപെട്ടിരിക്കുന്നു.
ഹിന്ദുക്കളുടെ വളരെ പ്രധാനപ്പെട്ട തീർത്ഥാടനകേന്ദ്രമാണ് വൃന്ദാവനം .
ശ്രീകൃഷ്ണന്റെ ബാല്യം ചിലവഴിച്ച സ്ഥലമാണ്‌ വൃന്ദാവനം .
1590ൽ പണികഴിപ്പിച്ച ഗോവിന്ദദിയോക്ഷേത്രം വൃന്ദാവനത്തിലുണ്ട് .
ശ്രീ ചൈതന്യ മഹാപ്രഭു വാണ് 16-ആം നൂറ്റാണ്ടിൽ വൃന്ദാവനനഗരത്തിന്റെ യശസ്സ് വീണ്ടും ഉയർത്തികൊണ്ടുവന്നത്.
ശ്രീ ചൈതന്യ മഹാപ്രഭു 1515ൽ  വൃന്ദാവനനഗരത്തിൽ സന്ദർശനം നടത്തുകയും അദ്ദേഹത്തിന്റെ ആത്മീയശക്തികൊണ്ട് ശ്രീകൃഷ്ണനുമായി ബന്ധപെട്ട എല്ലാ പ്രധാനസ്ഥലങ്ങളും കണ്ടെത്തുകയും തീർത്ഥാടനകേന്ദ്രമായി ഉയർത്തുകയും ചെയ്തു.
പക്ഷേ കഴിഞ 250 വർഷങ്ങൾക്കുള്ളിൽ വൃന്ദാവനത്തിലെ പ്രധാന വനങ്ങളെല്ലാം നഗരവൽകരണത്തിന്റെ ഭാഗമായി നശിപ്പിക്കപെട്ടു.
മയിലുകളും,പശുക്കളും,കുരങ്ങന്മാരും വിവിധ പക്ഷികളുടെ വിഹാര കേന്ദ്രമായിരുന്ന വനങ്ങൾ ഇല്ലാതായി.
പശുക്കളെ ഗോശാലയിൽ മാത്രമേ ഇപ്പോൾ കാണുവാൻ സാധിക്കുകയുള്ളൂ തീർത്ഥാടന കേന്ദ്രങ്ങൾ യമുന നദികരയിലെ കാശിഘട്ട് .
ഹിന്ദുമതവിശ്വാസികളുടെ പ്രധാന തീർത്ഥാനകേന്ദ്രമാണ് വൃന്ദാവനം .
വൈഷ്ണവവിശ്വാസവുമായി വൃന്ദാവനത്തിനു അഭേദ്യമായ ബന്ധമുണ്ട്.
ശ്രീകൃഷ്ണണനുമായി ബന്ധപെട്ട നിരവധി ആഘോഷങ്ങൾ എല്ലാവർഷവും ഇവിടെ നടക്കാറുണ്ട്.
ഇത്തരം ആഘോഷങ്ങളിൽ പങ്കെടുക്കുന്നതിനുവേണ്ടി നിരവധിഭക്തന്മാർ ഇവിടെ എല്ലാവർഷവും എത്തിചേരാറുണ്ട്.
ഭാഗവതപുരാണത്തിൽ ശ്രീകൃഷ്ണനും സഹോദരൻ ബലരാമനും മറ്റു ഗോപാലകന്മാരും ബാല്യകാലത്തിൽ ചിലവഴിച്ച സ്ഥലമായാണ് വൃന്ദാവനത്തെ വർണിച്ചിരിക്കുന്നത് .
ശ്രീകൃഷ്ണൻ തന്റെ ബാല്യകാല സഖിമാരോടോത്ത് പ്രത്യേകിച്ച് രാധാറാണിയുമായി ചിലവഴിച്ച സ്ഥലമാണ്‌ വൃന്ദാവനം.
ഗീതഗോവിന്ദം , ജയദേവ തുടങ്ങിയ സംസ്കൃത കവിതകളിൽ ഇത്തരം കാര്യങ്ങളെകുറിച്ച് പരാമർശിക്കുന്നുണ്ട്.
പ്രധാനപ്പെട്ട ക്ഷേത്രങ്ങൾ മദൻമോഹൻ ക്ഷേത്രം
കാളിഘട്ടിനടുത്ത് കപൂർരാംദാസ് നിർമിച്ച ക്ഷേത്രമാണ് മദൻമോഹൻ ക്ഷേത്രം .
വൃന്ദാവനിലെ ഏറ്റവും പഴക്കംചെന്ന ക്ഷേത്രമായി ഇതിനെ കരുതുന്നു.
സ്വാമി ചൈതന്യമഹാപ്രഭുവുമായി ഈ ക്ഷേത്രം വളരെയധികം ബന്ധപെട്ടിരിക്കുന്നു.
ഔറംഗസേബിന്റെ ആക്രമണത്തിൽനിന്നും മദൻഗോപാലന്റെ യഥാർത്ഥ ചിത്രം സംരക്ഷിക്കുന്നതിനുവേണ്ടി രാജസ്ഥാനിലെ കറൗലിയിലേക്ക് മാറ്റിയതുകൊണ്ട് ഇപ്പോൾ മദൻമോഹൻ ക്ഷേത്രത്തിലുള്ള ഛായാചിത്രം യഥാർതഛായാചിത്രമല്ല.
രാധാവല്ലഭ ക്ഷേത്രം
ശ്രീ ഹിത്ഹരിവനാൽ മഹാപ്രഭുവാൽ നിർമിതമായ ക്ഷേത്രമാണ് രാധാവല്ലഭ ക്ഷേത്രം .
ജയ്പൂർ ക്ഷേത്രം
1917ൽ ജയ്പൂർ മഹാരാജാവായ ശ്രീ സ്വാമി മാധോസിംഗ് II നിർമിച്ചതാണ് ജയ്പൂർ ക്ഷേത്രം .
ക്ഷേത്രം രാധ മാധവനുവേണ്ടി സമർപിക്കപെട്ടു.
ശ്രീ രാധാരമണൻ ക്ഷേത്രം
1542 ൽ ഗോപാല ഗോസ്വാമി ബട്ടയുടെ ആഗ്രഹപ്രകാരം നിർമിച്ച ക്ഷേത്രമാണ് ശ്രീ രാധാരമണൻ ക്ഷേത്രം .
സഹ്ജി ക്ഷേത്രം
1876ൽ ലഖ്നൗവിലുള്ള ഷാകണ്ഡൻലാൽ നിർമിച്ച ക്ഷേത്രമാണ് സഹ്ജി ക്ഷേത്രം .
ഈ ക്ഷേത്രത്തിലുള്ള ആരാധനമൂർത്തിയെ ചോട്ടാ രാധാരമൺ എന്ന പ്രശസ്തമായ നാമത്തിൽ അറിയപ്പെടുന്നു.
പലതരം ചുമർ ചിത്രങ്ങളാലും വിലയേറിയ മനോഹരങ്ങളായ  മാർബിൾ കല്ലുകളാലും നിർമിച്ച ക്ഷേത്രമാണ് സഹ്ജി ക്ഷേത്രം .
രംഗാജി ക്ഷേത്രം
1851ൽ പണികഴിപ്പിച്ച ഈ ക്ഷേത്രം വൈകുണ്ഡത്തിൽ ശ്രീ മഹാവിഷ്ണു അനന്തന്റെ മുകളിൽ ശയിക്കുന്ന രീതിയിലുള്ള വിഗ്രഹമാണുള്ളത്‌.
ശ്രീ വില്ലിപുത്തുൽ ക്ഷേത്രമാതൃകയാണ് രംഗാജി ക്ഷേത്രത്തിനുള്ളത്.
ഗോപുരവും ധ്വജസ്തംബവും ഈ ക്ഷേത്രത്തിന്റെ പ്രത്യേകതയാണ്.
ജലസംഭരണിയും ഉദ്യാനവും ഈ ക്ഷേത്രത്തിനകത്തുണ്ട്.
മാർച്ച്‌-ഏപ്രിൽ മാസങ്ങളിൽ നടത്തുന്ന ബ്രമോത്സവം വളരെ പ്രശസ്തമാണ്.
ഇതിനെ രഥമേള എന്നപേരിലും അറിയപ്പെടുന്നു.
പത്തുദിവസം നീണ്ടു നിൽക്കുന്ന രഥം വലിക്കുന്ന ആഘോഷമാണിത്.
രാധാദാമോദർ മന്ദിരം
സേവകുഞ്ജിനടുത്തായി 1542ൽ ശ്രീല ജീവ ഗോസ്വാമി നിർമിച്ച മന്ദിരമാണിത്.
ഇവിടത്തെ വിഗ്രഹം ശ്രി ശ്രി രാധാ ദാമോദർ ആണ്.
ഭക്തി വേദാന്ത സ്വാമി പ്രഭുപാദ യും ഈ മന്ദിരത്തിലുണ്ട്.
മറ്റു പ്രധാനപ്പെട്ട സ്ഥലങ്ങൾ
സേവാകുഞ്ച്, കാശിഘട്ട്, ശ്രീജി ക്ഷേത്രം, ജുഗൽ കിഷോർ ക്ഷേത്രം, ലാൽ ബാബു ക്ഷേത്രം, രാജ് ഘട്ട്, കുസുമ സരോവർ, മീര ഭായ്  ക്ഷേത്രം, കാളിയഘട്ട്, വരാഹഘട്ട്, ചിരഘട്ട് തുടങ്ങിയവ വൃന്ദാവനത്തിനടുത്തുള്ള മറ്റു പ്രധാനപ്പെട്ട സ്ഥലങ്ങളാണ്.
ശ്രീകൃഷ്ണൻ രാസലീലയാടിയ സ്ഥലമാണത്രേ സേവാകുഞ്ജ്.
ശ്രീകൃഷ്ണൻ രാധാറാണിയുമായി വിശ്രമിച്ച  സ്ഥലമാണ്‌ നിധിവൻ .
സ്വാമി ഹരിദാസിന്റെ  സമാധി സ്ഥലവുമാണിത്.
അദ്ദേഹത്തിന്റെ സ്മരണയ്ക്കായി എല്ലാവർഷവും വളരെ വിപുലമായ രീതിയിൽ ആഘോഷപരിപാടികൾ നടക്കാറുണ്ട്.
വൃന്ദാവനത്തിലെ  മറ്റൊരു പ്രധാനപ്പെട്ട സ്ഥലമാണ്‌  ഗുരുകുലം റോഡിലെ ശ്രീ കതിയ ബാബയുടെ സ്ഥാനം.
ശ്രി വൃന്ദാവൻ-ചന്ദ്ര മന്ദിരം
ഡൽഹിയിൽനിന്നും 90 മൈലുകൾ അകലെ തെക്ക്-കിഴക്കായാണ് വൃന്ദാവൻ-ചന്ദ്രമന്ദിരം സ്ഥിതിചെയ്യുന്നത്.
2006ലെ ശ്രീരാമനവമി ദിവസം
ആണ് ഭക്തർക്കുവേണ്ടി ഈ മന്ദിരം തുറന്നു കൊടുത്തത്.
പുതിയതും പൌരാണികവും ആധുനികവുമായ ശില്പകലകളുടെ സമന്വയം ഈ  മന്ദിരത്തിൽ കാണുവാൻ സാധിക്കും.
ശ്രീ ജന്മാഷ്ടമി, ശ്രീ രാമനവമി, ശ്രീ രാമനവമി, കാർത്തികോത്സവം, ഗൗരപൂർണിമ തുടങ്ങിയവ പ്രധാനപ്പെട്ട ഉത്സവങ്ങളാണ്.
മഹാഭിഷേകം ഈ നാളുകളിൽ നടത്തപ്പെടുന്നു.
പ്രധാനപ്പെട്ട ഒരു തീർത്ഥാടനകേന്ദ്രമായി ഇവിടം മാറിയിട്ടുണ്ടു്.
അക്ഷയപാത്ര
ബാംഗ്ലൂർ ആസ്ഥാനമായി പ്രവർത്തിക്കുന്ന സംഘടനയാണ് അക്ഷയപാത്ര .
ഏതാണ്ട് 13ലക്ഷം കുട്ടികൾക്ക് സൗജന്യമായി ഉച്ചഭക്ഷണം നൽകിവരുന്നു.
ഭാരതത്തിൽ ഏതാണ്ട് 8 സംസ്ഥാനത്തിൽ ഇതിന്റെ പ്രവർത്തനമുണ്ട്.
വൃന്ദാവനത്തിൽ അക്ഷയപാത്ര സംഘടനയുടെ പ്രവർത്തനം 2003ൽ ആരംഭിച്ചു.
50 ഓളം വാനുകൾ  അക്ഷയപാത്ര സംഘടന ഉച്ചഭക്ഷണ വിതരണത്തിനായി ദിവസേന ഉപയോഗിച്ചുവരുന്നു.
ഭാരതത്തിൽ അക്ഷയപാത്ര സംഘടനയുടെ പ്രവർത്തനത്തിൽ ഉത്തർപ്രദേശ് സംസ്ഥാനം രണ്ടാം സംസ്ഥാനത്ത് നിൽക്കുന്നു.
ISO22000 സർടിഫിക്കറ്റ് വൃന്ദാവൻ അക്ഷയപാത്ര അടുക്കളക്ക് ലഭിച്ചിട്ടുണ്ട്.
40000 റൊട്ടികൾ ഒരേസമയം ഉത്പാദിപ്പിക്കുന്ന യന്ത്രങ്ങൾ  അക്ഷയപാത്രക്ക് സ്വന്തമായുണ്ട്.
27.58`N 77.7`E അക്ഷാംശത്തിൽ സമുദ്രനിരപ്പിൽനിന്നും 170 മീറ്റർ ഉയരത്തിലാണ് വൃന്ദാവനം സ്ഥിതിചെയ്യുന്നത്.
ജനസംഖ്യയും സാക്ഷരതയും
2001 ലെ ഭാരതജനസംഖ്യ കണക്കെടുപ്പിൽ 56,618 പേർ വൃന്ദാവനത്തിലുണ്ട്.
ഇതിൽ 56% പേർ പുരുഷൻ മാരും 44% പേർ സ്ത്രികളുമാണ്.
വൃന്ദാവനത്തിലെ ഏകദേശ സാക്ഷരത 65% മാണ്.
ഇതു ദേശിയ ശരാശരിയേക്കാൾ കൂടുതലാണ്.
പുരുഷസാക്ഷരത 73% വും സ്ത്രീസാക്ഷരത 55% വുമാണ്.
ഏതാണ്ട് 13% പേർ 6 വയസ്സിൽ താഴെയുള്ളവരാണ്.
വിധവകൾ
ഭർത്താക്കന്മാർ മരിച്ചതിനെ തുടർന്നു സമൂഹത്തിൽ തിരസ്കാരവും അവഗണയും നേരിടുന്ന സ്ത്രീകൾ, ശിഷ്ടജീവിതം ചെലവഴിക്കാൻ വൃന്ദാവനം തെരഞ്ഞെടുക്കുക പതിവാണ്.
പലതരം സാഹചര്യങ്ങളിൽ കഴിഞ്ഞുകൂടേണ്ടി വരുന്ന അത്തരം ഒട്ടേറെ സ്ത്രീകളെ ഇവിടെ കാണാം.
പലപ്പോഴും കുടുംബാംഗങ്ങൾ തന്നെയാണ് അവരെ ഇവിടെ എത്തിച്ച് ഉപേക്ഷിച്ചു പോകുന്നതെന്ന് ആരോപണമുണ്ട്.
അവലംബം പുറത്തേക്കുള്ള കണ്ണികൾ http://www.youtube.com/watch?v=OizwsBNhij4 feature=related
വൃന്ദാവനസാരംഗ
ഇരുപത്തിരണ്ടാമതു മേളകർത്താരാഗമായ ഖരഹരപ്രിയയുടെ ഒരു ജന്യമാണ് വൃന്ദാവന സാരംഗ.
മദ്ധ്യമാവതിയുമായി വൃന്ദാവന സാരംഗയ്ക്ക് നല്ല സാമ്യമുണ്ട്.
സ രി2 മ1 പ നി3 സ അവരോഹണം
സ നി2 പ മ1 രി2 ഗ2 സ കൃതികൾ ചലിയേ കുഞ്ജന മോ - സ്വാതി തിരുനാൾ രംഗപുരവിഹാര - മുത്തുസ്വാമി ദീക്ഷിതർ സൗന്ദരരാജം ആശ്രയേ - മുത്തുസ്വാമി ദീക്ഷിതർ ചലച്ചിത്രഗാനങ്ങൾ ആദ്യമായ് കണ്ടനാൾ (തൂവൽകൊട്ടാരം) ദീനദയാലോ രാമാ (അരയന്നങ്ങളുടെ വീട്) ചഞ്ചലദ്രുതപദതാളം (ഇഷ്ടം) ഇന്ദുപുഷ്പം ചൂടി (വൈശാലി) കരളെ നിൻ കൈ പിടിച്ചാൽ (ദേവദൂതൻ) ഗോപികേ നിൻ വിരൽ (കാറ്റത്തെ കിളിക്കൂട്) ചൂളമടീച്ചു കറങ്ങി നടക്കും (സമ്മർ ഇൻ ബത്‌ലഹേം) ഇവളാരോ (ഒരു മെക്സിക്കൻ അപാരത) ഒരു നറു പുഷ്പമായ് (മേഘമൽഹാർ) ഭക്തിഗാനങ്ങൾ തുളസിക്കതിർ നുള്ളിയെടുത്തു (പരമ്പരാഗതം) വൃന്ദാവന സാരംഗീലയം (സുദർശനം വോ. 1) അവലംബം ↑ http://www.ragasurabhi.com/carnatic-music/raga/raga--brindavana-saranga.html
വൃദ്ധസദനം (നോവൽ)
ടി.വി. കൊച്ചുബാവ എഴുതിയ നോവലാണ് വൃദ്ധസദനം .
ഈ കൃതിക്ക് 1996-ലെ കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി .
വൃദ്ധിക്ഷയം ചന്ദ്രന്റെ വൃദ്ധിക്ഷയം വ്യക്തമാക്കുന്ന ചിത്രീകരണം.
ഭൂമിയെ കേന്ദ്രമാക്കിയുള്ള ചന്ദ്രന്റെ പരിക്രമണ പാത കുത്തുകളിട്ട് അടയാളപ്പെടുത്തിയിരിക്കുന്നു.
സൂര്യൻ ഭുമിയുടേയും ചന്ദ്രന്റേയും അർദ്ധഭാഗങ്ങളെ വലതു് ഭാഗത്തുനിന്നും പ്രകാശിതമാക്കുന്നു.
ചന്ദ്രന്റെ വിവിധ സ്ഥാനങ്ങളോട് ചേർന്ന് അതത് സമയത്തെ വൃദ്ധിക്ഷയ ഘട്ടം ചിത്രീകരിച്ചിരിക്കുന്നു.
(ഭൂമിയുടെ ഉത്തരാർദ്ധഗോളത്തിൽ നിന്നുള്ള വീക്ഷണം)
ഭൂമിയിൽ നിന്നും വീക്ഷിക്കുമ്പോൾ, ചന്ദ്രന്റെ ദൃശ്യഭാഗത്തിൽ ക്രമമായുണ്ടാകുന്ന ഏറ്റക്കുറച്ചിലിനെയാണ് വൃദ്ധിക്ഷയം എന്ന് പറയുന്നത്.
ഭൂമിയെ പ്രദക്ഷിണം ചെയ്യുന്ന സമയത്ത്, സൂര്യനെ അഭിമുഖീകരിക്കുന്ന ചന്ദ്രന്റെ പകുതി ഭാഗം പ്രകാശിതമാകും.
ഭൂമിയിൽ നിന്ന് കാണാൻ കഴിയുന്ന ചന്ദ്രന്റെ പ്രകാശിത ഭാഗത്തിന്റെ വിവിധ രൂപങ്ങൾ ചന്ദ്രന്റെ വൃദ്ധിക്ഷയമായി അറിയപ്പെടുന്നു.
29.5 ദിവസത്തിൽ ഓരോ വൃദ്ധിക്ഷയ ഘട്ടവും ആവർത്തിക്കുന്നു.
ചന്ദ്രന്റെ ഒരേ ഭാഗമാണ് എല്ലായ്പ്പോഴും ഭൂമിയ്ക്ക് അഭിമുഖമായി വരുന്നത്, അതിനാൽ ചന്ദ്രോപരിതലത്തിന്റെ ഒരേ ഭാഗം തന്നെയാണ് വൃദ്ധിക്ഷയ സമയത്ത് വിവിധ ആകൃതിയിൽ കാണാൻ കഴിയുന്നത്.
ചന്ദ്രൻ ഭൂമിയെ പരിക്രമണം ചെയ്തുകൊണ്ടിരിക്കുന്നതിനാൽ സൂര്യനും ഭൂമിയുമായുള്ള അതിന്റെ കോണളവ് മാറിക്കൊണ്ടിരിക്കുന്നു.
അതിനാലാണ് എല്ലാ ദിവസവും വ്യത്യസ്തമായ ചന്ദ്രക്കല ദൃശ്യമാകുന്നത്.
പക്ഷങ്ങൾ ചന്ദ്രന്റെ വൃദ്ധിക്ഷയങ്ങൾ
ചന്ദ്രന്റെ പ്രകാശിതമായ പകുതി ഭൂമിക്ക് അഭിമിഖമായി വരുമ്പോൾ ചന്ദൻ പൂർണ്ണ വൃത്താകൃതിയിൽ കാണപ്പെടുന്നതിനെ പൗർണ്ണമി അഥവാ വെളുത്തവാവ് ​എന്ന് വിളിക്കുന്നു.
മറ്റൊരു വിധത്തിൽ പറഞ്ഞാൽ സ്വയം പ്രകാശമില്ലാത്ത ചന്ദ്രൻ സൂര്യനിൽനിന്നും 180° അകലെ വരുമ്പോൾ ചന്ദ്രഗോളാർധം സമഗ്രമായി സൂര്യനഭിമുഖമായിത്തീരുകയും തന്മൂലം ഭൂമിയിലുള്ളവർക്ക് പൂർണമായ ചന്ദ്രപ്രകാശം ദൃശ്യമാവുകയും ചെയ്യുന്നു.
ഇതാണ് പൗർണമി അഥവാ വെളുത്തവാവ്.
ചന്ദ്രന്റെ പ്രകാശിതമല്ലാത്ത പകുതി ഭൂമിക്ക് അഭിമിഖമായി വരുമ്പോൾ ചന്ദനെ കാണാൻ കഴിയതെ വരുന്നു.
ഇതിനെ അമാവാസി അഥവാ കറുത്തവാവ് ​എന്ന് വിളിക്കുന്നു.
ഒരു അമാവാസി മുതൽ അടുത്ത പൗർണ്ണമി വരെയുള്ളതാണ് ഒരു വൃദ്ധിക്ഷയ ചക്രം.
ചന്ദ്രന്റെ ഒരു വൃദ്ധിക്ഷയ ചക്രത്തെ ശുക്ലപക്ഷം, കൃഷ്ണപക്ഷം എന്നിങ്ങനെ രണ്ട് പക്ഷങ്ങളായി തിരിച്ചിരിക്കുന്നു.
ശുക്ലപക്ഷം
അമാവാസിയിൽ നിന്നും പൗർണമിയിലേയ്ക്കുള്ള ഘട്ടമാണ് ശുക്ലപക്ഷം.
ഈ സമയത്ത് ചന്ദ്രന്റെ ദൃശ്യഭാഗം കൂടി വരുന്നു.
കൃഷ്ണപക്ഷം
പൗർണമിയിൽ നിന്നും അമാവാസിയിലേയ്ക്കുള്ള ഘട്ടമാണ് കൃഷ്ണപക്ഷം.
ഈ സമയത്ത് ചന്ദ്രന്റെ ദൃശ്യഭാഗം കുറഞ്ഞ് വരുന്നു.
വൃദ്ധിക്ഷയ ഘട്ടങ്ങൾ ചന്ദ്രൻ ഭൂമിയെ വലം‌വെക്കുമ്പോൾ ചന്ദ്രന്റെ പ്രകാശിതമായ ഭാഗത്തിൽ വരുന്ന വ്യതിയാനങ്ങളുടെ ചലച്ചിത്രം.
ചന്ദ്രൻ ആന്ദോളനം ചെയ്യുന്നതുപോലെ തോന്നുന്നതിന് ലിബറേഷൻ എന്നാണ് പറയുക
വൃദ്ധിക്ഷയ സമയത്ത് എട്ട് പ്രധാന ഘട്ടങ്ങളിലൂടെ ചന്ദ്രൻ കടന്നുപോകുന്നു.
അമാവാസി ശുക്ലപക്ഷപ്പിറ ശുക്ലപക്ഷ അർദ്ധചന്ദ്രൻ പൂർവ്വപൗർണമി പൗർണമി ഉത്തരപൗർണമി കൃഷ്ണപക്ഷ അർദ്ധചന്ദ്രൻ കൃഷ്ണപക്ഷപ്പിറ ഇതുംകൂടി കാണുക
നിലാവ് പൗർണ്ണമി അമാവാസി ചാന്ദ്ര കലണ്ടർ
വൃധു ഭഗത്
ഒന്നാം സ്വാതന്ത്ര്യസമരത്തിനു മുൻപ് ബ്രിട്ടീഷുകാർക്കെതിരേ നടന്ന സായുധകലാപമായ കോൾ കലാപത്തിൽ പ്രധാന പങ്കു വഹിച്ചിരുന്ന ആദിവാസി നേതാവാണ് വൃധു ഭഗത് .
(ജ: 1800, റാഞ്ചി -മ: 1832)1832 ൽ ആണ് ഈ കാർഷിക കലാപം പൊട്ടിപ്പുറപ്പെട്ടത്.
ആദിവാസി ഭൂമി ബ്രിട്ടീഷ് അധികാരികളുടെ പിന്തുണയോടെ ഭൂൂടമകളും നാട്ടുരാജാക്കന്മാരും കയ്യടക്കുന്നതിനെതിരേ നടന്നതാണ് ഈ  പ്രക്ഷോഭം.
ടികോ,ചോർദാ, പിഠോരിയ എന്നീ സ്ഥലങ്ങളിൽ  വൻ മുന്നേറ്റം നടത്താനും വൃധുവിനും സംഘത്തിനും കഴിഞ്ഞു.
എന്നാൽ  1832 ഫെബ്രുവരി പത്തിനു ക്യാപ്റ്റൻ ഇംപേയുടെ നേതൃത്വത്തിൽ ബ്രിട്ടീഷ് സൈന്യം തുടങ്ങിവച്ച കനത്തപ്രത്യാക്രമണത്തിൽ നൂറുകണക്കിനു പ്രക്ഷോഭകരോടൊപ്പം വൃധു ഭഗത്തും കൊല്ലപ്പെട്ടു.
1998 ൽ സിൽഗായി ഗ്രാമത്തിൽ വൃധു ഭഗത്തിന്റെ ഒരു അർദ്ധകായപ്രതിമ അനാഛാദനം ചെയ്യപ്പെടുകയുണ്ടായി.
വൃന്ദാവനത്തിലെ ആറു ഗോസ്വാമിമാർ
ഇന്ത്യ യിൽ 15, 16 നൂറ്റാണ്ടുകളിൽ.
വൃന്ദാവനത്തിന്റെ ഭൂമിയുമായി അടുത്ത ബന്ധം പുലർത്തുന്ന ഗൌദിയ വൈഷ്ണവ പാരമ്പര്യം എന്ന വൈദിക മതം പാലിച്ചിരുന്ന വൈഷ്ണവാചാര്യന്മാരാണ് വൃന്ദാവനത്തിലെ ആറു ഗോസ്വാമിമാർ.
അവർ ബംഗാളി സന്യാസിയായ ചൈതന്യ മഹാപ്രഭുവിന്റെ സേവനത്തിൽ കൂടുതൽ സമയം ചെലവഴിച്ചു, ഗൗഡിയ വൈഷ്ണവ വംശജർ കൃഷ്ണന്റെ യുഗാവതാരമായി കണക്കാക്കപ്പെടുന്നു, ശാരീരിക സുഖസൗകര്യങ്ങളും ആനന്ദങ്ങളും അങ്ങേയറ്റം ത്യജിച്ചതിന് അവരെ വളരെയധികം ബഹുമാനിക്കുന്നു.
ഭക്തി യോഗ പരിശീലനത്തിലും അവരുടെ ഗുരു ചൈതന്യ മഹാപ്രഭുവിന്റെ പഠിപ്പിക്കലുകളുടെ ദാർശനിക അവതരണങ്ങളിലും.
വൃന്ദാവൻ
വൈഷ്ണവ തത്ത്വചിന്തയെയും ആചാരങ്ങളെയും കുറിച്ച് ധാരാളം രചനകൾ നിർമ്മിക്കുന്നതിനൊപ്പം, ആറ് ഗോസ്വാമികൾ രാധ , കൃഷ്ണ , ഗോപികൾ എന്നിവരുമായി ബന്ധപ്പെട്ട വൃന്ദാവനിലെ പുരാതനവും പവിത്രവുമായ നിരവധി പ്രദേശങ്ങൾ കണ്ടെത്തുന്നതിന് അവരുടെ സമയം ഗണ്യമായി ചെലവഴിച്ചു.
ഭഗവത പുരാണത്തിൽ രേഖപ്പെടുത്തിയിട്ടുള്ള സംഭവങ്ങൾക്ക് അനുസൃതമായി മുൻ യുഗത്തിൽ രാധയും കൃഷ്ണനും നിർദ്ദിഷ്ട ലീലകൾ നടത്തിയ സൈറ്റുകളാണ് ഈ ഭാഗങ്ങൾ.
സാമ്പത്തിക സ്വത്തവകാശം കുറവാണെങ്കിലും ഗോസ്വാമികൾ ഈ സൈറ്റുകളിൽ അല്ലെങ്കിൽ ചുറ്റുമുള്ള നിരവധി വലിയതും അലങ്കരിച്ചതുമായ ക്ഷേത്രങ്ങൾ നിർമ്മിക്കാൻ പ്രചോദനം നൽകി (രാധയുടെയും കൃഷ്ണന്റെയും ആരാധനയ്ക്കായി സമർപ്പിച്ചിരിക്കുന്നു), ഇന്നുവരെ വൃന്ദാവൻ സമൂഹത്തിൽ ഒരു പങ്കുണ്ട്.
ഗ്രൂപ്പിലെ ആറ് അംഗങ്ങൾ: രൂപ ഗോസ്വാമി, സനാതന ഗോസ്വാമി ജീവ ഗോസ്വാമി ( രൂപയുടെയും സനാതനയുടെയും മരുമകൻ) രഘുനാഥ ഭട്ട ഗോസ്വാമി ഗോപാല ഭട്ട ഗോസ്വാമി (1503–1578) രഘുനാഥ ദാസ ഗോസ്വാമി .
ഇതും കാണുക ഗ ud ഡിയ മഠം ഹരേ കൃഷ്ണ ഇന്റർനാഷണൽ സൊസൈറ്റി ഫോർ കൃഷ്ണ കോൺഷ്യസ്നെസ് കൃഷ്ണ നിത്യാനന്ദ പരാമർശങ്ങൾ വൃന്ദാവനിലെ ആറ് ഗോസ്വാമികൾ, സ്റ്റീവൻ റോസൻ, ഫോക്ക് ബുക്സ്, 1991.
ബാഹ്യ ലിങ്കുകൾ വൃന്ദാവനത്തിലെ ആറ് ഗോസ്വാമികൾ ആറ് ഗോസ്വാമികൾ - കാലഗണന Archived 2016-04-06 at the Wayback Machine .
ശ്രീനിവാസ ആചാര്യ എഴുതിയ സാഡ്-ഗോസ്വാമി-അസ്തക ("ആറ് ഗോസ്വാമികളോട് എട്ട് പ്രാർത്ഥനകൾ") - വാചകം ജയ ഗുരുദേവ ദാസ ആലപിച്ച സാദ്-ഗോസ്വാമി-അസ്തക, എം‌പി 3 Archived 2012-03-20 at the Wayback Machine .
സാദ്-ഗോസ്വാമി-അസ്തക, മിശ്ര ഗായക വീഡിയോ ക്ലിപ്പ് ശ്യാമസുന്ദര ദാസ
വൃദ്ധി വിശാൽ
മലയാളത്തിലെയും തമിഴിലെയും ബാലതാരമായ ചലച്ചിത്രനടിയും നർത്തകിയുമാണ് വൃദ്ധി വിശാൽ.
പൃഥ്വിരാജ് സുകുമാരൻ നായകനായ കടുവ, പ്രളയത്തെ ആസ്പതമാക്കിയ ടൊവിനോ തോമസ് , ആസിഫ് അലി തുടങ്ങിയവർ പ്രധാന വേഷത്തിൽ അഭിനയിച്ച 2018 , സണ്ണി വെയ്ൻ , അന്ന ബെൻ തുടങ്ങിയാൽ പ്രധാന വേഷത്തിൽ അഭിനയിച്ച സാറാസ് തുടങ്ങിയ മലയാള ചിത്രങ്ങളിലും ജയ് നായകനായ തീരാ കാതൽ, ശ്രീകാന്ത് നായകനായ കോഫി വിത്ത് കാതൽ തുടങ്ങിയ തമിഴ് ചിത്രത്തിലും ബാല താരമായി അഭിനയിച്ചു.
വർഷം ചിത്രം വേഷം കുറിപ്പ് 1 2021 സാറാസ് ഇഷ 2 2022 കടുവ ഇവാ കുര്യൻ 3 കോഫി വിത്ത് കാതൽ 4 സോഡുക്ക് 5 2023 തീരാ കാതൽ 6 2023 2018
വൃന്ദാവനം (ചലച്ചിത്രം)
1974-ൽ പുറത്തിറങ്ങിയ മലയാളചലച്ചിത്രമാണ് വൃന്ദാവനം .
കെ പി പിള്ള സംവിധാനം ചെയ്തു.
വിൻസന്റ് , ശ്രീവിദ്യ , റീന , ശങ്കരാടി , സുധീർ എന്നിവരാണ് പ്രധാന വേഷങ്ങൾ ചെയ്തത്.
എം.കെ. അർജുനൻ സംഗീതസംവിധാനം നിർവഹിച്ചു.
വൃദ്ധസദനം ഇംഗ്ലീഷ് വിലാസം https://ml.wikipedia.org/wiki/Retirement_home ഈ ലേഖനം ഒരു അനാഥലേഖനമാണ് .
മറ്റ് ആശ്രയമില്ലാത്ത പ്രത്യേകിച്ച് രോഗികളായ വൃദ്ധർക്ക് താമസവും ഭക്ഷണവും ചിലപ്പോൾ ചികിത്സയും  നൽകുന്ന സ്ഥലമാണ് വൃദ്ധസദനം .
റിട്ടയർമെന്റ് ഹോം,  റെസിഡൻഷ്യൽ ഹോം, നഴ്സിംഗ് ഹോം, കെയർ ഹോം എന്നി പേരുകൾ ആണ് പൊതുവേ വികസിത രാജ്യങ്ങളിൽ ഉപയോഗിച്ചു കാണാറുള്ളത്.
പൊതുവേ  വൃദ്ധ സദനം എന്ന വാക്ക് ആശാസ്ത്രീയമായി കണക്കാക്കപ്പെടുന്നു.
വാർദ്ധക്യം എന്നത് ചികിത്സ ആവശ്യമുള്ള ഒരു രോഗാവസ്ഥയല്ല.
പൊതുവേ നല്ല ആരോഗ്യമുള്ള വൃദ്ധരെ ഉദ്ദേശിച്ചു കൊണ്ടല്ല കെയർ ഹോമുകൾ പ്രവർത്തിക്കാറുള്ളത്.
രോഗികൾ ആയവരുടെയോ സ്വയം കാര്യങ്ങൾ ചെയ്യാൻ സാധിക്കാത്ത ആളുകളെയോ ഉയർന്ന കൂടുതൽ  സഹായം ആവശ്യമുള്ളവരെയോ താമസിപ്പിച്ചു  ഭക്ഷണവും ചികിത്സയും ചിലപ്പോൾ മരുന്നുകളും നൽകുന്ന ഇടങ്ങൾ ആണിവ.
ആധുനിക കാലഘട്ടത്തിൽ കൂട്ടുകുടുംബ വ്യവസ്ഥയിൽ ഉണ്ടായ തകർച്ചയും അണുകുടുംബങ്ങളുടെ ആവിർഭാവവും നിമിത്തം രോഗികളായ വൃദ്ധരുടെ ശുശ്രൂഷയിൽ വേണ്ടത്ര ശ്രദ്ധ ചെലുത്താൻ കുടുംബംഗങ്ങൾക്ക് കഴിയാത്തതാണ് വൃദ്ധസദനങ്ങൾ രൂപീകൃതമാകുന്നതിന് സാഹചര്യം ഒരുക്കിയത്.
ആതുര ശുശ്രൂഷാ രംഗത്ത് വന്ന അത്ഭുത പൂർണമായ വളർച്ചനിമിത്തം വൃദ്ധജനങ്ങളുടെ എണ്ണത്തിൽ വന്ന വർദ്ധന മറ്റൊരു കാരണമാണ്.
മതസംഘടനകൾ, സന്നദ്ധ സംഘങ്ങൾ, സർക്കാർ തുടങ്ങിയവരാണ് സാധാരണയായി വൃദ്ധസദനങ്ങൾ നടത്തുന്നത്.
സർക്കാർ നടത്തുന്ന വൃദ്ധസദനങ്ങളിൽ 55 വയസിനുമേൽ പ്രായമുള്ളവർക്കാണ് പ്രവേശനം നൽകുന്നത്.
കേരളത്തിൽ സർക്കാർ നടത്തുന്ന 11 വൃദ്ധസദനങ്ങളാണുള്ളത്.
ഇവിടെ പ്രവേശനം ആഗ്രഹിക്കുന്നവർ അതത് സ്ഥാപനത്തിന്റെ സൂപ്രണ്ടിന് അപേക്ഷ നൽകണം.
ജില്ലാ പ്രബേഷൻ ഓഫീസർ നൽകുന്ന അന്വേഷണ റിപ്പോർട്ട് ലഭിച്ചതിനുശേഷം പ്രവേശനകാര്യത്തിൽ തീരുമാനമുണ്ടാകും.
വൃദ്ധസദനങ്ങൾക്ക് പുറമേ വൃദ്ധജനങ്ങൾക്കുള്ള ഡേകെയർ സെന്ററുകളും സർക്കാർ നടത്തുന്നുണ്ട്.
തിരുവനന്തപുരം , എറണാകുളം , കോഴിക്കോട് എന്നിവിടങ്ങളിലായാണ് ഇത്തരം മൂന്ന് ഡേകെയർ സെന്ററുകൾ പ്രവർത്തിക്കുന്നത്.
ഇവിടെ പകൽ സമയങ്ങളിൽ ലക്ഷുഭക്ഷണം, ആതുരശൂശ്രൂഷ , സംരക്ഷണം, അഭയം എന്നിവ നൽകപ്പെടുന്നു.
അമേരിക്കൻ ഐക്യനാടുകൾ, കാനഡ, യൂറോപ്യൻ രാജ്യങ്ങൾ, ഓസ്ട്രേലിയ തുടങ്ങിയ വികസിത രാജ്യങ്ങളിൽ റെസിഡൻഷ്യൽ ഹോം, റിട്ടയർമെന്റ് ഹോം, കെയർ ഹോം, നഴ്സിംഗ് ഹോം തുടങ്ങിയ സ്ഥാപനങ്ങളിൽ പ്രത്യേക പരിചരണം ആവശ്യമുള്ള ആളുകൾക്ക് താമസവും ചികിത്സയും നൽകുന്നുണ്ട്.
നഴ്സിംഗ് ഹോമുകളിൽ പ്രത്യേക പരിശീലനം സിദ്ധിച്ച നഴ്സുമാർ, ഹെൽത്ത്‌ കെയർ അസിസ്റ്റന്റ് തുടങ്ങിയ പ്രൊഫഷണലുകളുടെ നേതൃത്വത്തിൽ ആണ് രോഗികൾക്ക് പരിചരണം നൽകി വരുന്നത്.
ആരോഗ്യമുള്ള വൃദ്ധർക്ക് പരിചരണം ആവശ്യമില്ലാത്തതിനാൽ വൃദ്ധ സദനം എന്ന വാക്ക് അവിടെ ഉപയോഗിച്ച് കാണപ്പെടുന്നില്ല.
എന്നിരുന്നാലും വൃദ്ധരായ രോഗികളാണ് ഇവിടങ്ങളിൽ കൂടുതലായി താമസിക്കുന്നത്.
പോഷക സമൃദ്ധമായ ഭക്ഷണം, വ്യായാമത്തിനുള്ള സൗകര്യങ്ങൾ, വിനോദ പരിപാടികൾ തുടങ്ങിയവ നടത്താനുള്ള സൗകര്യങ്ങൾ എന്നിവ പ്രത്യേകം ഏർപ്പെടുത്തിട്ടിട്ടുണ്ട്.
അവലംബം http://www.swd.kerala.gov.in/ml/index.php?option=com_content view=article id=58 Itemid=65 Archived 2010-03-10 at the Wayback Machine .
കാരെൻ ആബ്യെ പ്രമാണം:Karen Aabye.jpg Karen Aabye
കാരെൻ ലിഡിയ ആബ്യേ (19 September 1904 – 15 September 1982) ഡാനിഷ് ഭാഷയിലെ എഴുത്തുകാരിയാണ്.
1930കളിൽ ലൻടനിലും പാരീസിലും ഒരു പത്രപ്രവർത്തകയായി ജോലി ചെയ്തപ്പോളാണ് അവർ എഴുത്തിൽ ശക്തമായ സാന്നിദ്ധ്യമായത്.
തന്റെ ചരിത്രനോവലുകളിലൂടെ അവർ ശക്തരായ ഒരു കൂട്ടം സ്റ്റ്രീകഥാപാത്രങ്ങളെ ആവിഷ്കരിച്ചു.
യാത്രാപുസ്തകങ്ങളും പ്രബന്ധങ്ങളും അവർ എഴുതിയിട്ടുണ്ട്.
റുഡോൾഫ് ക്രിസ്ത്യൻ ആബ്യേയുടെ മകളായ ഇവർ കോപ്പൻഹേഗനിലാണ് വളർന്നത്.
1929ൽ പാരീസിൽ പോയ അവർ അവിടെ മൂന്നു വർഷം താമസിച്ച് സ്കാൻഡിനേവർ ഇ പാരിസ് എന്ന വാരികയിൽ പ്രവർത്തിച്ചു.
1936 മുതൽ 37 വരെ അവർ പൊളിറ്റിക്കെൻസ് ലൈറ്റെർബ്ലാഡ് എന്ന പ്രസിദ്ധീകരണത്തിന്റെ ഏഡിറ്റോറിയൽ സെക്രട്ടറിയായി.
പൊലിറ്റിക്കെൻ എന്ന പ്രസിദ്ധീകരണത്തിന്റെ വിദേശപ്രതിനിധിയുമായി ലണ്ടനിലും പാരിസിലും പ്രവർത്തിച്ചിരുന്നു.
1937ൽ ബെർലിൻസ്കെ റ്റിഡെൻഡെ എന്ന പത്രത്തിൽ ചേരുകയും തന്റെ ശിഷ്ട ജീവിതകാലം അതിൽ പ്രവർത്തിക്കുകയും ചെയ്തു.
രണ്ടാം ലോകമഹായുദ്ധ കാലയളവിൽ അവർ നോവൽ രംഗത്ത് സജീവമായി.
19ാം നൂറ്റാണ്ടിൽ ജീവിച്ച ശക്തരായ സ്ത്രീ കഥാപാത്രങ്ങളായിരുന്നു അവരുടെ നോവലുകളിൽ കാണാൻ കഴിയുക.
അവരുടെ നോവലുകളിലും കഥകളിലും കാണപ്പെടുന്ന സ്ത്രീ കഥാപാത്രങ്ങൾ യുക്തിചിന്താഗതിക്കാരും ശക്തരും പ്രതികരണസ്വഭാവക്കാരുമായിരുന്നു.
ഇവർ വൈവിധ്യമാർന്ന പശ്ചാത്തലങ്ങളിൽനിന്നും വന്നവർ ആയിരുന്നു.
സർക്കസുകാർ, കർഷകർ, അഭയാർത്ഥികൾ തുടങ്ങിയവർ.
എല്ലാ കഥകളും ശുഭപര്യവസായികളാണ്.
എന്നാൽ ചിലവ കൃത്രിമത്വത്തോടെ സ്വാഭാവികമല്ലാതെയാണ് അവസാനിക്കുന്നത്.
തന്റെ സ്വന്തം യാത്രാനുഭവങ്ങളിൽ നിന്നുമാണ് അവർ യാത്രാഗ്രന്ഥങ്ങൾ എഴുതിയത്.
പ്രബന്ധങ്ങളും രചിച്ചിട്ടുണ്ട്.
അവലംബം ↑ http://nordicwomensliterature.net/writer/aabye-karen-lydia
കാരെൻ ഡാർക്ക് ഇംഗ്ലീഷ് വിലാസം https://ml.wikipedia.org/wiki/Karen_Darke
ഒരു ബ്രിട്ടീഷ് പാരാലിമ്പിക് സൈക്ലിസ്റ്റ്, പാരട്രിയത്ത്ലെറ്റ്, സാഹസിക, എഴുത്തുകാരി എന്നിവയാണ് കാരെൻ ഡാർക്ക്, എം‌ബി‌ഇ, എഫ്‌ആർ‌എസ്ജി‌എസ് (ജനനം: 25 ജൂൺ 1971, യോർക്ക്‌ഷെയറിലെ ഹാലിഫാക്സിൽ) 2012-ലെ ലണ്ടൻ പാരാലിമ്പിക്‌സിൽ വനിതാ റോഡ് ടൈം ട്രയൽ എച്ച് 1-2 ൽ വെള്ളി മെഡൽ നേടി.
21 വയസ്സുള്ളപ്പോൾ കടൽ പാറയിൽ കയറുന്നതിനിടയിലുണ്ടായ ഒരു അപകടത്തെ തുടർന്ന് ഡാർക്കിന് നെഞ്ചിനു താഴെ തളർന്നു.
2006-ൽ, ഗ്രീൻ‌ലാൻഡിന്റെ ഐസ് ക്യാപ് മുറിച്ചുകടന്ന ഒരു പര്യവേഷണത്തിൽ അവർ പങ്കെടുത്തു.
372 മൈൽ മുറിച്ചുകടക്കാൻ കൈകളും തൂണുകളും സ്കീസിൽ ഉപയോഗിക്കേണ്ടി വന്നു.
മോണ്ട് ബ്ലാങ്ക് , മാറ്റർ‌ഹോൺ , എൽ ക്യാപിറ്റൻ എന്നിവയും അവർ‌ കയറിയിട്ടുണ്ട്.
2009-ൽ അവർ‌ പാരാ സൈക്ലിംഗ് ലോകകപ്പിൽ വെങ്കല മെഡൽ ജേതാവായിരുന്നു.
അതിനുശേഷം 2010-ൽ ബ്രിട്ടീഷ് പാരാ സൈക്ലിംഗ് ടീമിൽ അംഗമായി.
2011-ലെ സിഡ്നിയിൽ നടന്ന പാരാ സൈക്ലിംഗ് ലോകകപ്പിൽ വനിതാ എച്ച് 2 റോഡ് റേസ്, ടൈം ട്രയൽ മത്സരങ്ങളിൽ രണ്ട് വെള്ളി മെഡലുകൾ അവർ‌ നേടിയിട്ടുണ്ട്.
2012-ലെ സമ്മർ പാരാലിമ്പിക്‌സിൽ, 2012 സെപ്റ്റംബർ 5 ന്, വനിതാ റോഡ് ടൈം ട്രയൽ എച്ച് 1–2 ൽ വെള്ളി മെഡൽ നേടുകയും മരിയാന ഡാവിസിനുശേഷം 33: 16.09 സമയത്ത് രണ്ടാം സ്ഥാനത്തെത്തുകയും ചെയ്തു.
2012 സെപ്റ്റംബർ 7 ന് നടന്ന വനിതാ റോഡ് റേസ് എച്ച് 1-3 മത്സരത്തിൽ ഡാർക്ക് നാലാം സ്ഥാനത്തെത്തി.
1:43:08 സമയത്ത് ടീം സഹതാരം റേച്ചൽ മോറിസുമായി കൈകോർത്ത് ഫിനിഷിംഗ് ലൈൻ കടന്നതിന് ശേഷം മോറിസിന് വെങ്കല മെഡൽ ലഭിച്ചു.
2012 ഒക്ടോബറിൽ അവർ തന്റെ ആദ്യത്തെ ഐടിയു പാരാട്രിയത്‌ലോൺ ലോക ചാമ്പ്യൻഷിപ്പിൽ പങ്കെടുത്തു.
അവരുടെ TRI-1 ക്ലാസിഫിക്കേഷനിൽ സ്വർണ്ണ മെഡൽ നേടി.
2014-ൽ സൗത്ത് കരോലിനയിൽ നടന്ന യുസിഐ പാരാ സൈക്ലിംഗ് റോഡ് വേൾഡ് ചാമ്പ്യൻഷിപ്പിൽ എച്ച് 3 ടൈം ട്രയലിൽ ഡാർക്ക് വെള്ളി മെഡൽ നേടി.
എച്ച് 3 റോഡ് മൽസരത്തിലും അവർ വെങ്കലം നേടി.
14 സെപ്റ്റംബർ 2016 ന് റിയോ പാരാലിമ്പിക്‌സിൽ വനിതാ സമയ ട്രയൽ എച്ച് 1-3 ൽ ഡാർക്ക് 33:44:93 സമയത്ത് സ്വർണം നേടി.
കായികരംഗത്തെ മികച്ച സേവനങ്ങൾക്കായി 2017-ലെ ന്യൂ ഇയർ ഓണേഴ്സിൽ ഡാർക്കിനെ ഓർഡർ ഓഫ് ദി ബ്രിട്ടീഷ് എമ്പയർ (എം‌ബി‌ഇ) അംഗമായി നിയമിച്ചു.
ഡാർക്ക് 1992-ൽ ലീഡ്സ് സർവകലാശാലയിൽ നിന്ന് കെമിസ്ട്രി, ജിയോളജിക്കൽ സയൻസ് എന്നിവയിൽ ബിരുദം നേടി.
ഡാർക്കിന് 1996-ൽ ആബർ‌ഡീൻ സർവകലാശാലയിൽ നിന്ന് ജിയോളജിയിൽ ഡോക്ടറേറ്റും കംബ്രിയ സർവകലാശാലയിൽ നിന്ന് എംഎയും വികസന പരിശീലനത്തിലും ഡിപ്ലോമയിലും പെർഫോമൻസ് കോച്ചിംഗിലും പരമ്പരാഗത ചൈനീസ് മെഡിസിനിലും എംഎ നേടി.
മലകയറ്റക്കാരനായ ആൻഡി കിർക്ക്‌പാട്രിക് ആയിരുന്നു അവരുടെ ദീർഘകാല പങ്കാളി.
2017-ൽ ഡൻ‌ഡിയിലെ ആബർ‌ട്ടേ സർവകലാശാലയിൽ നിന്ന് ഡാർക്ക് ഓണററി ബിരുദം നേടി.
She has written three books: If You Fall (2006) Boundless (2012) Quest 79: Find your inner gold (2017) അവലംബം
കാരെൻ ബ്ലാക്ക് ഇംഗ്ലീഷ് വിലാസം https://ml.wikipedia.org/wiki/Karen_Black
കാരെൻ ബ്ലാഞ്ചെ ബ്ലാക്ക് (മുമ്പ്, സീഗ്ലർ; ജൂലൈ 1, 1939 - ഓഗസ്റ്റ് 8, 2013) ഒരു അമേരിക്കൻ നടി, തിരക്കഥാകൃത്ത്, ഗായിക, ഗാനരചയിതാവ് എന്നീ നിലകളിൽ പ്രശസ്തയായ വനിതയായിരുന്നു.
1970 കളിൽ വിവിധ സ്റ്റുഡിയോകളുടേയും സ്വതന്ത്ര ചലച്ചിത്രങ്ങളിലേയും അഭിനയത്തിലൂടെ അവർ മുഖ്യനിരയിലേയ്ക്കുയർന്നു.
50 വർഷത്തിലേറെ നീണ്ടുനിന്ന അവരുടെ അഭിനയജീവിതത്തിൽ, സ്വതന്ത്ര, മുഖ്യധാരാ സിനിമകളുടെ 200 ഓളം ക്രെഡിറ്റുകൾ ഉൾപ്പെടുന്നു.
കരിയറിലുടനീളം രണ്ട് ഗോൾഡൻ ഗ്ലോബ് അവാർഡുകളും മികച്ച സഹനടിക്കുള്ള ഒരു അക്കാദമി അവാർഡും ഉൾപ്പെടെ നിരവധി പുരസ്കാരങ്ങൾ ബ്ലാക്ക് നേടിയിരുന്നു.
ഷിക്കാഗോ പ്രാന്തപ്രദേശവാസിയായ കാരെൻ ബ്ലാക്ക് നോർത്ത് വെസ്റ്റേൺ യൂണിവേഴ്‌സിറ്റിയിൽ നിന്ന് നാടകാഭിനയം പരിശീലിക്കുകയും പിന്നീട് ഇതുപേക്ഷിച്ച് ന്യൂയോർക്ക് നഗരത്തിലേയ്ക്കു താമസം മാറുകയും ചെയ്തു.
ഫ്രാൻസിസ് ഫോർഡ് കൊപ്പോളയുടെ യു ആർ എ ബിഗ് ബോയ് നൌ (1966) എന്ന ചിത്രത്തിലെ പ്രധാന വേഷത്തിലൂടെ ചലച്ചിത്രരംഗത്തേയ്ക്കു പ്രവേശിക്കുന്നതിനുമുമ്പ്  അവർ1965 ൽ ബ്രോഡ്‌വേ നാടകങ്ങളിലും അഭിനയിച്ചിരുന്നു.
കാലിഫോർണിയയിലേക്ക് താമസം മാറ്റിയശേഷം ഡെന്നിസ് ഹോപ്പറിന്റെ റോഡ് ഫിലിമായ ഈസി റൈഡറിൽ (1969) മയക്കുമരുന്നിനടിമപ്പെട്ട അഭിസാരികയായി അഭിനയിച്ചു.
ഇത് ഫൈവ് ഈസി പീസസ് (1970) എന്ന നാടകീയ ചിത്രത്തിൽ പ്രതീക്ഷകൾ അസ്തമിച്ച ഒരു പരിചാരികയായി അഭിനയിക്കുന്നതിലേയ്ക്കു നയിക്കുകയും  ഇതിലെ വേഷം ഒരു അക്കാദമി അവാർഡ് നാമനിർദ്ദേശം ചെയ്യപ്പെടുന്നതിനും മികച്ച സഹനടിക്കുള്ള ഗോൾഡൻ ഗ്ലോബ് നേടുന്നതിനും സഹായിച്ചു.
എയർപോർട്ട് 1975 (1974) എന്ന ദുരന്ത ചിത്രത്തിലൂടെ ബ്ലാക്ക് തന്റെ ആദ്യത്തെ പ്രധാന വാണിജ്യ ചിത്രത്തിലഭിനയിക്കുകയും, തുടർന്ന് ദി ഗ്രേറ്റ് ഗാറ്റ്സ്ബി (1974) എന്ന ചിത്രത്തിലെ മർട്ടിൽ വിൽസൺ എന്ന കഥാപാത്രത്തിലൂടെ മികച്ച സഹനടിക്കുള്ള രണ്ടാമത്തെ ഗോൾഡൻ ഗ്ലോബ് നേടുകയും ചെയ്തു.
റോബർട്ട് ആൾട്ട്മാന്റെ സംഗീത നാടകീയ ചിത്രമായ നാഷ്വില്ലിൽ (1975) ഒരു മാദകത്വമുള്ള നാടൻ ഗായികയായി കാരെൻ ബ്ലാക്ക് അഭിനയിക്കുകയും കൂടാതെ സിനിമയ്ക്കായി രണ്ട് ഗാനങ്ങൾ രചിക്കുകയും അവതരിപ്പിക്കുകയും ചെയ്തത്, മികച്ച സ്കോർ സൗണ്ട് ട്രാക്കിനുള്ള ഗ്രാമി അവാർഡ് നേടിയിരുന്നു.
ജോൺ ഷ്‌ലെസിംഗറിന്റെ നാടകീയ ചലച്ചിത്രമായിരുന്ന ദി ഡേ ഓഫ് ലോക്കസ്റ്റ് (1975) എന്ന ചിത്രത്തിലെ നടിയുടെ വേഷം ഇത്തവണ അവർക്ക് മികച്ച നടിക്കുള്ള പുരസ്കാരമായി മൂന്നാമത്തെ ഗോൾഡൻ ഗ്ലോബ് നോമിനേഷൻ നേടുന്നതിനായി.
പിന്നീട് ഡാൻ കർട്ടിസിന്റെ പരസ്പരബന്ധമില്ലാത്ത മൂന്നു ഭാഗങ്ങളുള്ള ഹൊറർ ചിത്രമായ ട്രൈലോജി ഓഫ് ടെറർ (1975) എന്ന സിനിമയിൽ നാല് വേഷങ്ങൾ ചെയ്യുകുയം തുടർന്ന് കർട്ടിസിന്റെ ബേൺഡ് ഓഫറിംഗ്സ് (1976) എന്ന അമാനുഷിക ഹൊറർ സിനിമയിൽ അഭിനയിച്ചു.
അതേ വർഷംതന്നെ ആൽഫ്രഡ് ഹിച്ച്കോക്കിന്റെ അവസാന ചിത്രമായ ഫാമിലി പ്ലോട്ടിൽ അഭിനയിച്ചു.
1939 ജൂലൈ 1 ന് ഇല്ലിനോയിയിലെ പാർക്ക് റിഡ്ജിൽ കരൺ ബ്ലാഞ്ചെ സീഗ്ലർ എന്ന പേരിൽ നിരവധി പുരസ്കാരങ്ങൾ നേടിയ കുട്ടികളുടെ നോവലുകളുടെ രചയിതാവ് എൽസി മേരിയുടെയും (മുമ്പ്, റീഫ്) എഞ്ചിനീയറും ബിസിനസുകാരനുമായ നോർമൻ ആർതർ സീഗ്ലറുടേയും പുത്രിയായി ജനിച്ചു..
അവളുടെ പിതൃ പിതാമഹൻ ഒരു ക്ലാസിക്കൽ സംഗീതജ്ഞനും ചിക്കാഗോ സിംഫണി ഓർക്കസ്ട്രയുടെ ആദ്യത്തെ വയലിനിസ്റ്റുമായ ആർതർ ചാൾസ് സീഗ്ലറായിരുന്നു.
ഒരു സഹോദരനും സഹോദരിയുമാണ് അവർക്കുള്ളത്.
നടിയായ ഗെയിൽ ബ്രൌൺ അവരുടെ സഹോദരിയാണ്.
ജർമ്മൻ, ചെക്ക്, നോർവീജിയൻ വംശജയാണ് കാരെൻ ബ്ലാക്ക്.
ബ്ലാക്ക് ഫോറസ്റ്റിനും സ്വാബിയൻ ജൂറയ്ക്കുമിടയിലുള്ള ന്യൂകിർച്ച് (റോട്ട്‌വീൽ) പ്രദേശത്തെ തെക്കൻ ജർമ്മനിയിൽ നിന്നാണ് സീഗ്ലേഴ്സ് കുടുംബം അമേരിക്കയിലെത്തിച്ചേർന്നത്.
2010 ൽ അവളുടെ അവസാന സിനിമകൾ പുറത്തിറങ്ങിയതിനുശേഷം, ക്യാൻസർ രോഗബാധിതയായ അവൾ പരസ്യമായി പ്രത്യക്ഷപ്പെടുന്നത് നിർത്തി.
അവളുടെ പാൻക്രിയാസിന്റെ ഒരു ഭാഗം ആ വർഷം നീക്കം ചെയ്യുകയും രണ്ട് തുടർ ശസ്ത്രക്രിയകൾ നടത്തുകയും ചെയ്തു.
2012 ൽ കഥാചിത്രമായ ഡാർക്ക് ബ്ലഡിന്റെ പ്രഥമപ്രദർശനത്തിൽ പങ്കെടുക്കാൻ അവളെ ക്ഷണിച്ചിരുന്നു.
1990 കളുടെ തുടക്കത്തിൽ ഷൂട്ടിംഗ് ആരംഭിക്കുകയും മുടങ്ങിപ്പോകുകയും ചെയ്തിരുന്ന ഈ ചിത്രത്തിൽ അക്കാലത്ത് ഒരു ചെറു കഥാപാത്രത്തെ അവർ അവതരിപ്പിച്ചിരുന്നു.
അസുഖം കാരണം 2012 സെപ്റ്റംബറിൽ നെതർലാൻഡിൽ നടന്ന പരിപാടിയിൽ പങ്കെടുക്കാൻ ബ്ലാക്കിന് കഴിഞ്ഞില്ല.
2013 ഓഗസ്റ്റ് 8 ന് കാലിഫോർണിയയിലെ സാന്താ മോണിക്കയിലെ സെന്റ് ജോൺസ് ഹെൽത്ത് സെന്ററിൽവച്ച് 74 വയസ് പ്രായത്തിൽ കാൻസർ ബാധിച്ചതിനേത്തുടർ‌ന്ന് ബ്ലാക്ക് അന്തരിച്ചു.
അവലംബം 1 2 Segrave Martin 1990 , പുറം.
sfn error: no target: CITEREFSegraveMartin1990 ( help ) ↑ (subscription required) ↑ (subscription required) ↑ ↑ ↑ ↑ ↑ ↑
കാരെൻ ബോസ്വാൾ ഇംഗ്ലീഷ് വിലാസം https://ml.wikipedia.org/wiki/Karen_Boswall